Bolboceratex

se Systematisk inndeling

Bolboceratex er en slekt av biller som hører til gruppen skarabider (Scarabaeoidea).

 Utseende 
Middelsstore (10 - 20 millimeter), brede og høyt hvelvede, halvmatte, gulaktige eller brune tordivel. Kroppsformen er nærmest halvkuleformet. Hodet er stort og bredt, flatt, snuten sterkt fremskytende, hannen har vanligvis to små knøler på snuten. Pronotum er bredt, rundet, hos hannen med groper på hver side foran. Dekkvingene er hvelvede med fine punktstriper. Beina er kraftige gravebein, leggene krumme, på forbeina med tenner langs nesten hele ytterkanten, ikke bare i spissen.

 Levevis 
I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

 Utbredelse 
Slekten er utbredt i det sørlige Afrika.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Bolboceratidae Laporte de Castelnau, 1840
 stammen Bolboceratini Mulsant, 1842
 Slekten Bolboceratex Krikken, 1984
 Bolboceratex coryphaeus (Fabricius, 1775)
 Bolboceratex holmi Gussmann & Scholtz, 2000
 Bolboceratex jouberti Gussmann & Scholtz, 2000
 Bolboceratex posticatus (Boheman, 1860)
 Bolboceratex rhodesianus (Petrovitz, 1973)
 Bolboceratex spurius (Péringuey, 1901) 
 Bolboceratex transvaalicus (Petrovitz, 1974)
 Bolboceratex vanwyki Gussmann & Scholtz, 2000

 Kilder 
 Krikken, J. (1984) New Bolboceratine genera from southwestern Africa (Coleoptera: Geotrupidae). Zoologische Mededelingen 58: 23-45. 
 Bolboceratidae på Tree of Life Web Service
 Oversikt over artene

 Eksterne lenker 




Kategori:Bolboceratidae
Kategori:Biller formelt beskrevet i 1984
Kategori:Dyr formelt beskrevet av Jan Krikken